રાકેશ અસ્થાનાએ કેબિનેટ સેક્રેટરી અને સીવીસીને એક પત્ર લખ્યો છે જેમાં તેમણે સીબીઆઈના ડાયરેક્ટર આલોક વર્મા સામે 10 અલગ અલગ મામલાનો ઉલ્લેખ કર્યો છે જેમાં તેમણે ભ્રષ્ટાચારનો આરોપ લગાવ્યો છે. આમાંથી એક મામલો સતીશ સનાનો છે કે જે મોઈન કુરેશી ભ્રષ્ટાચાર મામલા સાથે જોડાયેલો છે. અસ્થાનાએ આરોપ લગાવ્યો છે કે કુરેશીએ 24 ઓગસ્ટના રોજ આલોક વર્માને બે કરોડ રૂપિયાની લાંચ આપી હતી જેથી આ મામલે રાહત મળી શકે. એટલુ જ નહિ અસ્થાનાએ આરોપ લગાવ્યો છે કે આલોક વર્માએ જાણી જોઈને સતીશ સનાની ધરપકડમાં વિલંબ કર્યો હતો.